Folketing
2005-05-27

Nu er det ikke EU, der bestemmer. Vi er imod, at der skal være nitrit og nitrat i økologiske produkter. Vi anerkender bare også, at det ikke nødvendigvis alene er her i det danske Folketing, at det bliver besluttet. Vi synes som alle andre, at man skal gøre alt, hvad man kan, for at påvirke de steder, hvor de beslutninger træffes. Dem, vi i virkeligheden skal presse allermest, er jo de repræsentanter, der forhandler på vegne af Danmark, som skal sikre, at det danske hensyn til og det danske ønske om, at nitrit og nitrat ikke kommer i økologiske produkter, vinder genklang i EU. Det er ministeren, det er kommissæren, og vi må holde dem fast på, at de må gøre, hvad de kan, for at sikre forbrugerne.